
REPUBLIKA HRVATSKA 				                  
TRGOVAČKI SUD U OSIJEKU
STALNA SLUŽBA U SLAVONSKOM BRODU                             
Trg pobjede 13
Slavonski Brod

R E P U B L I K A    H R V A T S K A
 
R J E Š E N J E

                        TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić, odlučujući o prijedlogu osobe ovlaštene za zastupanje dužnika do nastupanja pravnih posljedica otvaranja  skraćenog stečajnog postupka MISLAVA BJAŽIĆ nad stečajnim dužnikom ŠPORTSKO DRUŠTVO PANTERA – ZAGREB, skraćena tvrtka: ŠD PANTERA – ZAGREB, Zagreb, Šubićeva 55 II, OIB: 94401449932, dana 22. svibnja 2017. godine

r i j e š i o  j e

                        Prijedlog za povrat u prijašnje stanje zbog propusta roka za ulaganje žalbe protiv rješenja St-2780/16-5 od 6. travnja 2017. godine  u ovoj pravnoj stvari odbacuje se kao nedopušten.
Obrazloženje

 	               Osoba ovlaštena za zastupanje stečajnog dužnika ŠPORTSKO DRUŠTVO PANTERA – ZAGREB, skraćena tvrtka: ŠD PANTERA – ZAGREB, Zagreb, Šubićeva 55 II, OIB: 94401449932 do nastupanja pranih posljedica otvaranja skraćenog stečajnog postupka  Mislav Bjažić dana 09. svibnja 2017. godine podnio je prijedlog za povrat u prijašnje stanje u ovoj pravnoj stvari zbog propusta roka za žalbu te je istovremeno s podnošenjem prijedloga podnio i žalbu protiv rješenja posl.br. 7/St-2780/2016-5 od 06. travnja 2017.godine iz svih žalbenih razloga.
 		U prijedlogu u bitnome navodi da mu rješenje nije dostavljeno jer je bio na pripremama s hrvatskom mini golf reprezentacijom i nije uspio u roku podignuti rješenje na pošti, a po povratku sa priprema našao je u poštanskom sandučiću obavijest o primitku pošiljke kojoj je istekao rok za preuzimanje i nije znao o čemu se radi, da je primio poziv iz Zagrebačkog holdinga da je proveden stečajni postupka nad ŠORTSKIM DRUŠTVOM PANTERA – ZAGREB, da je protiv roga rješenja mislio uložiti žalbu, ali nije uspio zbog odsutnosti radi sportskih priprema Hrvatske reprezentacije od 07. travnja 2017. godine do 28. travnja 2017. godine, pa predlaže da mu sud dopusti povrat u prijašnje stanje zbog propusta roka za podnošenje žalbe.
 	 	Prijedlog nije dopušten.
 	             Odredbom čl. 11. st. 6 Stečajnog zakona ( NN 71/15 ) između ostalog je propisano da se u predstečajnom i stečajnom postupku ne može tražiti povrat u prijašnje stanje. 
 	Stoga je prijedlog za povrat u prijašnje stanje zbog propusta roka za ulaganje žalbe protiv rješenja o otvaranju i istovremenom  zaključenju skraćenog  stečajnog postupka 

valjalo dobaciti kao nedopušten uz  poziv na odredbu čl. 11. st. 6 SZ-a i odlučeno kao u izreci rješenja. 

		
U Slavonskom Brodu, 22. svibnja 2017. godine


Stečajna sutkinja
    Mirna Vujčić



NAPUTAK O PRAVNOM LIJEKU
Protiv ovog rješenja dopuštena je žalba u roku od osam dana po isteku osmog 
dana od dana objave rješenja na mrežnoj stranici e-Oglasna ploča sudova. Žalba 
se podnosi  Visokom trgovačkom sudu u Zagrebu  putem ovoga suda  u tri  primjerka.







DNA:
1. Rješenje nepravomoćno
2. Objaviti na mrežnoj stranici e-Oglasna ploča sudova,
             te dostaviti podnositelju prijedloga 
3. Kalendar 15 dana

